årsregnskap
Store norske leksikon,Økonomi og næringsliv,Bedriftsøkonomi
Årsregnskap er en redigert oversikt over resultatet av virksomhet den regnskapspliktige har drevet i et regnskapsår og balansen, det vil si den økonomiske stillingen ved utløpet av regnskapsåret.
Detaljerte bestemmelser om årsregnskap finnes i regnskapsloven av 17. juli 1998. Bestemmelsene omfatter både oppstillingsplan og en rekke detaljer om spesifikasjoner, vurdering av eiendeler og informative noter for nærmere forklaring av regnskapstall. Loven skiller mellom kravene til store og små foretak.For en rekke av de postene som inngår i resultatregnskapet eller balansen, skal det i noter gis spesifikasjoner og/eller tilleggsopplysninger som redegjør for hvordan beløpet er fremkommet, hvilken vurdering som ligger til grunn for verdifastsettelsen og så videre.Hvis et aksjeselskap er morselskap i et konsern, skal konsernresultatregnskap og konsernbalanse fremlegges samtidig med morselskapets eget årsregnskap.Konsernets resultatregnskap skal særskilt vise konsernets resultat etter fradrag for interngevinster og utbytte som er utdelt mellom selskapene.Konsernbalansen skal særskilt vise konsernets egenkapital etter fradrag for gjensidig aksjebesittelse og for aksjer i datterselskap som ikke eies av et konsernselskap. Oppstillingsplan Oppstillingsplan etter regnskapsloven av 17. juli 1998   RESULTATREGNSKAP     Salgsinntekt   Annen driftsinntekt   Varekostnad   Endring i beholdning av varer under tilvirkning og ferdig tilvirkede varer   Lønnskostnad   Avskrivning på varige driftsmidler og immaterielle eiendeler   Nedskrivning av varige driftsmidler og immaterielle eiendeler   Annen driftskostnad   Driftsresultat   Inntekt på investering i datterselskap   Inntekt på investering i annet foretak i samme konsern   Inntekt på investering i tilknyttet selskap   Renteinntekt fra foretak i samme konsern   Annen renteinntekt   Annen finansinntekt   Verdiendring av markedsbaserte finansielle omløpsmidler   Nedskrivning av andre finansielle omløpsmidler   Nedskrivning av finansielle anleggsmidler   Rentekostnad til foretak i samme konsern   Annen rentekostnad   Annen finanskostnad   Ordinært resultat før skattekostnad   Skattekostnad på ordinært resultat   Ordinært resultat   Ekstraordinær inntekt   Ekstraordinær kostnad   Skattekostnad på ekstraordinært resultat   Årsresultat   Postene kan slås sammen for å få et mer oversiktlig årsregnskap.   BALANSE   Eiendeler   Anleggsmidler   Immaterielle eiendeler   Varige driftsmidler   Finansielle anleggsmidler   Omløpsmidler   Varer   Fordringer   Investeringer   Bankinnskudd, kontanter og lignende   Egenkapital og gjeld   Egenkapital   Innskutt egenkapital   Opptjent egenkapital   Gjeld   Avsetning for forpliktelser   Annen langsiktig gjeld   Kortsiktig gjeld Les mer i Store norske leksikon regnskap bedriftsøkonomi